**PËR DOKUMENTACIONIN QË DUHET TË DORËZOJNË KATEGORITË E STUDENTËVE TË CIKLIT TË DYTË QË PËRFITOJNË NGA REDUKTIMI I TARIFËS SË SHKOLLIMIT TË VITIT AKADEMIK 2019- 2020**

Bazuar në VKM-në Nr. 780 datë 26.12.2018, për reduktimin në masën 50% të tarifës së shkollimit, për studentët e Cklit të dytë, njoftojmë se aplikimi për të përfituar reduktim të tarifës do të bëhet **personalisht** nga studenti:

Studentët që regjistrohen në vitin e parë dhe të vitëve të tjera mund t’a dorëzojnë dokumentacionin nga **data 14/10/2019 deri në 08/11/2019**.

**1/a) Studentët me aftësi të kufizuara, të vërtetuar me vendim të Komisionit Mjekësor të Caktimit të Aftësisë për Punë, Studentë që nuk shikojnë (Verbër) / tetraplegjikë / paraplegjikë / me aftësi të kufizuar**

Për këtë kategori dokumentat që duhet të plotësohen janë:

1. Formulari i kërkesë për t’u përjashtuar nga tarifa shkollimit;
2. Fotokopje të noterizuar të Vërtetimit të K.M.P.V-së ( Komisionit të përcaktimit të verbërisë) ose të Vërtetimit të K.M.C.A.P-së ( Komisionit të caktimit të aftësisë për punë);
3. Vërtetimi origjinal nga njësia e vetëqeverisjes vendore për masën e pagesës së verbërisë/ paaftësisë që merr studenti, me Nr. Protokolli;
4. Fotokopje e noterizuar e Librezës së Verbërisë/ Fotokopje e noterizuar e statusit të paraplegjikut/ teraplegjikut;
5. Fotokopje e kartës së identitetit të studentit;
6. Vërtetim studenti.

**1/b) Studentët fëmijë të personave/familjes me aftësi të kufizuara, të vërtetuar me vendim të KMCA-së për punë, familjet e të cilëve trajtohen/përfitojnë nga ligji nr. 9355, datë 10.3.2005, “Për ndihmën dhe shërbimet shoqërore”, të ndryshuar, ndihmë ekonomike të plotë apo të pjesshme nga njësitë e vetëqeverisjes vendore;**

Për këtë kategori dokumentat që duhet të plotësohen janë:

1. Formulari i kërkesë për t’u përjashtuar nga tarifa shkollimit;
2. Kopje origjinale ose e noterizuar e Vërtetimit të KMCAP-së ( Komsionit të caktimit të aftësisë për punë) për studentin me prindër me aftësi të kufizuar ( invalid pune, invalid paraplegjik, invalid tetraplegjik);
3. Vërtetim që lëshon shoqata e invalidëve të punës së rrethit përkatës së bashku me fotokopjen me vulë të njomë të Dëshmisë së Invalidit të Punës të përfituar sipas statusit të invalidit të punës;
4. Vërtetim origjinal të institutit të sigurimeve shoqërore për pagesën e pensionit të invaliditetit;
5. Vërtetim origjinal nga njësia e vetëqeverisjes vendore për masën e ndihmës sociale që përfiton prindi invalid tw protokolluar;
6. Çertifikatë Familjare që vërteton lidhjen e studentit me invalidin e punës/ invalidin paraplegjik ose tetraplegjik;
7. Fotokopje të kartës së identitetit të studentit;
8. Vërtetim studenti.

**1/ c) Studentët, që kanë përfituar statusin e jetimit, deri në moshën 25 vjeç**;

Për këtë kategori dokumentat që duhet të plotësohen janë:

* 1. Formulari i kërkesë për t’u përjashtuar nga tarifa shkollimit;
  2. Çertifikatë Familjare;
  3. Fotokopje e kartës së identitetit;
  4. Fotokopje e noterizuar e statusit të jetimit të përfituar nga Ministria e Mirëqënies Sociale dhe Rinisë;
  5. Vërtetim studenti.

**1/ç) Studentët që kanë humbur kujdestarinë prindërore me vendim gjykate të formës së prerë, deri në moshën 25 vjeç:**

Për këtë kategori dokumentat që duhet të plotësohen janë:

* 1. Formulari i kërkesë për t’u përjashtuar nga tarifa shkollimit.
  2. Vërtetim studenti.
  3. Çertifikatë Familjare.
  4. Vendimin e gjykatës të formës së prerë për humbjen e kujdestraisë prindërore..
  5. Fotokopje të kartës së ID të vetë studentit.

**1/d) Studentët që janë identifikuar si viktima të trafikut të qenieve njerëzore dhe kanë përfituar statusin ligjor për trajtim si viktima të trafikut të qenieve njerëzore, deri në moshën 25 vjeç;**

Për këtë kategori dokumentat që duhet të plotësohen janë:

* 1. Formulari i kërkesë për t’u përjashtuar nga tarifa shkollimit;
  2. Vërtetim studenti;
  3. Vërtetimin nga Ministria e Brendshme;
  4. Fotokopje të kartës së ID të vetë studentit.

**1/dh) Studentët që janë fëmijë të punonjësve të Policisë së Shtetit, të Gardës së Republikës, të Shërbimit për Çështjet e Brendshme dhe Ankesat, të Shërbimit të Mbrojtjes nga Zjarri dhe Shpëtimin, të Forcave të Armatosura, të Shërbimit Informativ të Shtetit dhe të Policisë së Burgjeve që kanë humbur jetën në krye dhe për shkak të detyrës.**

.

Për këtë kategori dokumentat që duhet të plotësohen janë:

* 1. Formulari i kërkesë për t’u përjashtuar nga tarifa shkollimit;
  2. Vërtetim studenti;
  3. Vërtetimin nga Ministria përkatëse;
  4. Fotokopje të kartës së ID të vetë studentit.

**1/e) Studentët romë dhe egjiptianë, të cilët do të identifikohen nëpërmjet vetëdeklarimit:**

.

Për këtë kategori dokumentat që duhet të plotësohen janë:

* 1. Formulari i kërkesë për t’u përjashtuar nga tarifa shkollimit.
  2. Vërtetim studenti.
  3. Formular vetedeklarimi te noterizuar;
  4. Fotokopje të kartës së ID të vetë studentit.

**1/h ) studentëve deri në moshën 25 vjeç, që kanë vetëm njërin nga prindërit, pasi prindi tjetër është ndarë nga jeta, me të ardhura vjetore të familjes të pamjaftueshme për përballimin e kostos së studimeve;**

1. Formulari i kërkesë për t’u përjashtuar nga tarifa shkollimit
2. Çertefikatë Familjare dhe fotokopje e kartës së identitetit;
3. Certefikatë vdekjeje e prindit që u është ndarë nga jeta ;
4. **Vërtetime që vërtetojnë të ardhurat vjetore të familjes, si më poshtë:** 
   * + 1. Vërtetimi nga Drejtoria Rajonale e Tatimeve që asnjë nga familjarët e studentit ( personat mbi 18 vjec) nuk ushtrojnë aktivitet privat;
       2. Vërtetime nëse prindërit apo ndonjë pjesëtar i familjes mbi 18 vjec janë të rregjistruar si punëkërkues të papunë (nga zyra e punës);
       3. Vërtetim familjarisht nga Instituti i Sigurimeve Shoqërore (nëse përfitojnë pension ose jo).
       4. Vërtetim nëse familjarët kanë tokë ose pasuri të palujtshme fitimprurëse në pronësi;
5. Vërtetim studenti

**1/ë ) Studentët fëmijë të ish-të dënuarve dhe të përndjekurve politikë nga sistemi komunist ose fëmijë me prindër të dënuar politikë me heqje lirie;**

1. Formulari i kërkesë për t’u përjashtuar nga tarifa shkollimit
2. Çertifikatë Familjare që vërteton lidhjen e studentit me prindin të ish-të dënuarve dhe të përndjekurve politikë nga sistemi komunist ose fëmijë me prindër të dënuar politikë me heqje lirie;
3. Vërtetimi i statusit të prindit ish të përndjekur/ dënuar politik;
4. Dëshmi penaliteti për prindin ish të përndjekur politik ose vërtetim për kohën e dënimit të lëshuar nga ministria e punëve të brendshme.
5. Vërtetim studenti

**Shënim:**

**Nuk përfitonë nga ky vendim individët që u takojnë shtesave sociale më lart, të cilët:**

1. Janë duke ndjekur një program të dytë studimi për të cilin duhet të përballojnë koston e plotë të studimeve. Nga ky rregull përjashtohen studentët e shkëlqyer.
2. Studentët përsëritës.

**Dokumentacioni dorëzohet personalisht nga secili prej studentëve.**

**Pas dorëzimit të dokumentacionit, vendimi për studentët që do të përfitojnë nga reduktimi i tarifës do të merret nga Bordi i Administrimit. Studentët të cilët nuk do të përfitojnë nga Vendimi i Bordit do të paguajnë tarifën e plotë të studimit për vitin akademik 2019-2020.**